-Շնորհակալություն: Համոզված եմ, որ շնորհավորում եք ոչ թե հնչեղ պաշտոն ստանալու, այլ հասարակությանը ծառայելու վստահությանն արժանանալու համար: Յուրաքանչյուր աշխատանք, այդ թվում և իմ աշխատանքը, իրեն բնորոշ դժվարություններ ունի, մանավանդ, եթե բարձր արդյունքների ես ձգտում: Հիմնական դժվարությունն այն կհամարեի, որ թեև հրապարակային քաղաքականության առաջին շարքերում չես, սակայն կուլիսային պատասխանատվությունդ բավականին մեծ է՝ որպես քաղաքականության վրա ազդեցություն ունեցող ստվերային գործիչ: Այդ պատճառով պետք է ձգտել աշխատանքային և անձնային որակներդ համապատասխանեցնել տվյալ աշխատանքի պահանջներին, որպեսզի ցանկալի արդյունք ունենաս: